Source: https://www.obecpruske.sk/j-koitsail-w/poskytovanie-informacii.phtml?id3=24928&original_idm=120570
Timestamp: 2019-09-19 17:46:01+00:00

Document:
Pre obyvateľov obce > Poskytovanie informácií
Dňa 1. 1. 2001 vstúpil do platnosti zákon NR SR č. 211/2000 zo 17. mája 2000 o slobodnom prístupe k informáciám (zákon o slobode informácií).
V zmysle § 5 ods. 1 uvedeného zákona Obecný úrad v Pruskom oznamuje, že informácie súvisiace s činnosťou samosprávy obce môžete získať:
a) na internetovskej stránke Obce Pruské www.obecpruske.sk ,
b) na Obecnom úrade v Pruskom (ďalej len ,,úrad“).
c) na informačnej tabuli úradu
O informácie môžete požiadať obecný úrad:
a) ústne priamo na Obecnom úrade Pruské, Pod kostolom 1, 018 52 Pruské počas úradných hodín u prednostu OcÚ Vladimíra Polešenského,
b) písomne na adrese: Obecný úrad Pruské, Pod kostolom 1, 018 52 Pruské,
c) faxom na čísle 042/4492753,
d) elektronickou poštou (e-mail: obec.pruske(at)stonline.sk alebo info(at)obecpruske.sk, prípadne iným technicky vykonateľným spôsobom počas pracovných dní. Agendu súvisiacu s poskytovaním informácií zabezpečuje prednosta obecného úradu.
Sadzobník úhrad za poskytnutie informácie
Starosta obce rozhodol, že poskytovanie informácií nebude zatiaľ pre občanov spoplatnené. K zmene tohoto rozhodnutia môže dôjsť v závislosti od nárastu spracovávanej agendy, v takom prípade by bola možnosť úhrady za sprístupnenie informácií prehodnotená.
V zmysle § 5 zákona č. 211/2000 Z. z. o slobode informácií uvádzame:
1. Zriadenie Obce Pruské
a) zákon SNR 369/90 Zb. o obecnom zriadení v znení neskorších zmien a doplnkov
b) Ústava SR
Zákon Slovenskej národnej rady 369/90 Zb. zo 6. septembra 1990 o obecnom zriadení v znení neskorších zmien a doplnkov radikálne zmenil postavenie a úlohu obcí.
“Obec je samostatný samosprávny územný celok Slovenskej republiky: združuje občanov, ktorí majú na jej území trvalý pobyt. Obec je právnickou osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami (§ 7).“
“Obce samostatne rozhodujú a uskutočňujú všetky úkony súvisiace so správou obce a jej majetku, ak osobitný zákon takéto úkony nezveruje štátu alebo inej právnickej osobe alebo fyzickej osobe.“(§ 4, ods. 1)
Pri výkone samosprávy používajú obecnú pečať, obecný erb, obecné insígnie a obecnú zástavu“ (§ 22, ods. 1, 2)
Takto je charakterizovaná a špecifikovaná obec zákonom.
2. Organizačná štruktúra Obce Pruské
Organizačná štruktúra Obce Pruské je súčasťou Organizačného poriadku Obce Pruské, ktorý bol schválený uznesením OZ.
3. Kompetencie obce Pruské- jej pôsobnosť
- čl. 67 Ústavy SR, § 1 a ďalšie zákona o obecnom zriadení
• pôsobnosť v oblasti existencie obce a jej hraníc,
• rozhodovanie a uskutočňovanie všetkých úkonov súvisiacich so správou obce a jej majetku (ak nie je niektorý úkon zákonom zverený inému subjektu),
• zostavovanie a schvaľovanie rozpočtu obce, záverečného účtu, vykonávanie správy miestnych daní a poplatkov,
• usmerňovanie ekonomickej činnosti v obci, najmä vydávanie záväzných stanovísk k investičnej činnosti v obci, k využívaniu miestnych zdrojov ...
• schvaľovanie územného plánu obce alebo jej častí a koncepcií rozvoja jednotlivých oblastí života obce,
• vyhlasovanie hlasovania obyvateľov obce o najdôležitejších otázkach života a rozvoja obce a zvolávanie verejného zhromaždenia občanov obce,
• uznášanie sa na všeobecne záväzných nariadeniach
• určovanie organizácie obecného úradu a schvaľovanie vnútroorganizačných predpisov a noriem,
• zriaďovanie a kontrolovanie obecných podnikov a organizácii a vymenovávanie ich riaditeľov (vedúcich),
• zriaďovanie orgánov potrebných na samosprávu obce (napr. orgány OZ) a určovanie ich náplne práce,
• udeľovanie čestného občianstva.
- čl. 71 Ústavy SR, § 5 zákona o obecnom zriadení
• požiarna ochrana,
• civilná ochrana,
• ochrana životného prostredia,
• oblasť výstavby,
• oblasť sociálna, školstvo ...
4. Normotvorná činnosť obce
Na plnenie úloh samosprávy alebo ak to ustanovuje zákon obec
• vydáva pre územie obce všeobecne záväzné nariadenia (ďalej len VZN)
• formou uznesenia (keďže ide o kolektívne rozhodovanie) schvaľuje, rozhoduje, ukladá, berie na vedomie, volí, odvoláva, menuje, ruší, zriaďuje atď.
a) Všeobecne záväzné nariadenia obce (§ 6 zákona o obecnom zriadení)
Schvaľovanie VZN je vyhradenou právomocou OZ. VZN sa schvaľujú 3/5 väčšinou prítomných poslancov OZ. Zákonom je upravený spôsob ich vyhlasovania a zverejňovania.
miestne poplatky, podmienky predaja tovaru na území obce, parkovanie a státie vozidiel na miestnych komunikáciách a ostatných verejných priestranstvách, poriadok pre cintoríny nachádzajúce sa na území obce, chov zvierat, zimná údržba ciest, miestnych komunikácií, ochrana životného prostredia, požiarny poriadok, ukladanie odpadu, trhový poriadok, používanie a ochrana obecných symbolov a iné.
b) uznesenia OZ
Uznesenia sú schvaľované nadpolovičnou väčšinou prítomných poslancov OZ. Uzneseniami, ktoré smerujú spravidla do vnútra obce a predstavujú rozhodovanie zväčša organizačného charakteru, boli schválené napríklad vnútroorganizačné normy ako sú:
• Organizačný poriadok Obce Pruské,
• Pracovný poriadok Obecného úradu Pruské,
• Zásady odmeňovania starostu, hlavného kontrolóra, zamestnancov obce, , poslancov OZ, členov OR, atď
• Rokovací poriadok OZ a OR v Pruskom,
• Zásady hospodárenia s majetkom obce,
• Zásady činnosti komisií OZ,
5. Postup pri vybavovaní žiadosti o zverejnenie informácie
Žiadateľ požiada o informáciu určeným spôsobom.
Žiadosť o sprístupnenie informácie obecný úrad vybaví bez zbytočného odkladu, najneskôr do 10 dní odo dňa podania žiadosti.
Zo závažných dôvodov uvedených v zákone môže obecný úrad predĺžiť lehotu, najviac však do 10 dní.
6. Ako podať odvolanie
Proti rozhodnutiu o odmietnutí požadovanej informácie možno podať odvolanie v lehote 15 dní odo dňa doručenia rozhodnutia, alebo márneho uplynutia lehoty na rozhodnutie o žiadosti.
Odvolanie sa podáva písmómne na Obecný úrad v Pruskom, teda u povinnej osoby, ktorá rozhodnutie vydala alebo mala vydať. O odvolaní rozhoduje starosta obce.
Rozhodnutie o odmietnutí požadovanej informácie možno preskúmať v súdnom konaní podľa § 244 a nasl. zákona č. 99/1963 Zb. Občiansky súdny poriadok v znení neskorších prepisov , podaním na Krajský súd v Trenčíne v lehote do 2 mesiacov od doručenia rozhodnutia povinnej osoby v poslednom stupni.
10024810

References: § 5
 § 5
 čl. 67
 § 1
 čl. 71
 § 5
 § 244
 súd